ananddey/assamese-wiki-corpus huggingface dataset:
ৰজনীকান্তৰ প্ৰাপ্ত পুৰস্কাৰ তথা মনোনয়নপ্ৰাপ্ত পুৰস্কাৰৰ তালিকা

ৰজনীকান্তক বহু পুৰস্কাৰ আৰু সন্মান প্ৰদান কৰা হৈছে। মূলতঃ তামিল চলচ্চিত্ৰত কৰা অভিনৰ বাবে এই বঁটা সমূহ প্ৰদান কৰা হৈছে। ভাৰত চৰকাৰে তেখেতক দেশৰ দ্বিতীয় সৰ্বোচ্চ অসামৰিক সন্মান পদ্মবিভূষণেৰে সন্মানিত কৰিছে। এই তালিকাত ৰজনীকান্তে মনোনিত তথা মাভ কৰা পুৰস্কাৰসমূহ তালিকাভূক্ত কৰা হৈছে।

অসামৰিক সন্মান

বছৰ
প্ৰাপক
পুৰস্কাৰ
সম্মান
২০০০
ৰজনীকান্ত
পদ্মভূষণ
ভাৰত চৰকাৰ

২০১৬
ৰজনীকান্ত
পদ্মবিভূষণ
ভাৰত চৰকাৰ

তামিলনাডু ৰাজ্য চলচ্চিত্ৰ পুৰস্কাৰ

বছৰ
চলচ্চিত্ৰ
বিষয়শ্ৰেণী
ফলাফল
১৯৭৮
Mullum Malarum
বিশেষ পুৰস্কাৰ
১৯৮২
Moondru Mugam
বিশেষ পুৰস্কাৰ
১৯৮৪
কালাইমামানি
১৯৮৯
এম.জি.আৰ পুৰস্কাৰ
১৯৯৫
Muthu
শ্ৰেষ্ঠ অভিনেতা
১৯৯৯
Padayappa
শ্ৰেষ্ঠ অভিনেতা
২০০৫
Chandramukhi
শ্ৰেষ্ঠ অভিনেতা
২০০৭
Sivaji
শ্ৰেষ্ঠ অভিনেতা
২০১১
MGR-Sivaji Award from the Government of Tamil Nadu

ফিল্মফেয়াৰ পুৰস্কাৰ দক্ষিণ

বছৰ
চলচ্চিত্ৰ(সমূহ)
বিষয়শ্ৰেণী
ফলাফল
১৯৮৪
নাল্লাবানুকু নাল্লাবান
শ্ৰেষ্ঠ অভিনেতা
২০০৭
শিৱাজী
শ্ৰেষ্ঠ অভিনেতা
২০১০
এন্থিৰান
শ্ৰেষ্ঠ অভিনেতা

এন.ডি.টিভি পুৰস্কাৰ

বছৰ
প্ৰাপক
বিষয়শ্ৰেণী
ফলাফল
২০০৮
ৰজনীকান্ত
Indian Entertainer of the Year for 2007
২০১১
ৰজনীকান্ত
Entertainer of the Decade Award by NDTV
২০১১
ৰজনীকান্ত
Most Stylish actor Award by NDTV
২০১৩
ৰজনীকান্ত
এন.ডি.টিভি দ্বাৰা ২৫ সৰ্বশ্ৰেষ্ঠ বিশ্ব জীবন্ত কিংবদন্তি

ৰাজ কাপুৰ পুৰস্কাৰ

বছৰ
প্ৰাপক
সম্মান
ফলাফল
২০০৭
ৰজনীকান্ত
মহাৰাষ্ট্ৰ চৰকাৰ

চিনেমা এক্সপ্ৰেছ পুৰস্কাৰ

বছৰ
চলচ্চিত্ৰ(সমূহ)
বিষয়শ্ৰেণী
ফলাফল
১৯৮৪
নাল্লাবানুকু নাল্লাবান
শ্ৰেষ্ঠ অভিনেতা
১৯৮৫
শ্ৰী ৰাঘৱেন্দ্ৰ
শ্ৰেষ্ঠ অভিনেতা
১৯৮৮
ব্লাডষ্টোন
শ্ৰেষ্ঠ অভিনেতা
১৯৯১
থালাপাঠি
শ্ৰেষ্ঠ অভিনেতা
১৯৯২
আন্নামালাই
শ্ৰেষ্ঠ অভিনেতা
১৯৯৩
বাল্লী
শ্ৰেষ্ঠ অভিনেতা
১৯৯৫
বাছা, মুঠু
শ্ৰেষ্ঠ অভিনেতা

চলচ্চিত্ৰভক্ত সমিতি পুৰস্কাৰ

বছৰ
চলচ্চিত্ৰ(সমূহ)
বিষয়শ্ৰেণী
ফলাফল
১৯৭৯
আৰিলিৰুন্থু আৰুবাথু ভাৰাই
শ্ৰেষ্ঠ অভিনেতা
১৯৮২
এনকেয়' কেট্টা কুৰাল
শ্ৰেষ্ঠ অভিনেতা
১৯৮৪
নাল্লাবানুকু নাল্লাবান
শ্ৰেষ্ঠ অভিনেতা
১৯৮৫
শ্ৰী ৰাঘৱেন্দ্ৰ
শ্ৰেষ্ঠ অভিনেতা
১৯৯১
থালাপাঠি
শ্ৰেষ্ঠ অভিনেতা
১৯৯২
আন্নামালাই
শ্ৰেষ্ঠ অভিনেতা
১৯৯৩
বাল্লী
শ্ৰেষ্ঠ অভিনেতা
১৯৯৬
বাছা, মুঠু
শ্ৰেষ্ঠ অভিনেতা

দক্ষিণ স্ক্ৰিন পুৰস্কাৰ

বছৰ
চলচ্চিত্ৰ
বিষয়শ্ৰেণী
ফলাফল
১৯৯৫
পেদ্দাৰায়ুদু
শ্ৰেষ্ঠ অভিনেতা

বিজয় পুৰস্কাৰ

বছৰ
চলচ্চিত্ৰ
বিষয়শ্ৰেণী
ফলাফল
২০০৭
শিৱাজী
প্ৰিয় নায়ক

ভাৰতীয় চলচ্চিত্ৰৰ শ্ৰেষ্ঠত্বৰ বাবে অশ্বাৰোহী সৈনিক শিবাজি গানেশান পুৰস্কাৰ

২০১০
এন্থিৰান
শ্ৰেষ্ঠ খলনায়ক

প্ৰিয় নায়ক

২০১৪
লিংগা

তথ্যসূত্ৰ

শ্ৰেণী:চলচ্চিত্ৰৰ বঁটা
মিছ আমেৰিকা প্ৰটেষ্ট

মিছ আমেৰিকা প্ৰটেষ্ট ১৯৬৮ চনৰ ৭ ছেপ্টেম্বৰত আমেৰিকাৰ আটলাণ্টিক চিটিত সংঘটিত এক নাৰীবাদী প্ৰতিবাদ। ই আছিল মিছ আমেৰিকা ১৯৬৯ প্ৰতিযোগিতাৰ বিৰুদ্ধে প্ৰায় নাৰীবাদী আৰু নাগৰিক অধিকাৰৰ হকে মাত মতা ব্যক্তিয়ে অংশগ্ৰহণ কৰা এক বিক্ষোভ। নিউয়ৰ্ক ৰেডিকেল ৱুমে’নে আয়োজন কৰা এই নাৰীবাদী প্ৰতিবাদত নাৰীৰ ব্যৱহাৰ্য সামগ্ৰী যেনে- ব্ৰা, হেয়াৰস্প্ৰে, মেকআপ, কমৰবন্ধনী (girdles), কৰ্চেট (corsets), আইলেচ, মপছ্ (mops) আৰু অন্যান্য সামগ্ৰীবোৰ আৱৰ্জনা সদৃশ জ্ঞান কৰি “ফ্ৰিডম ট্ৰেছ কেন” নামাংকিত পাত্ৰত পেলাই দিছিল। প্ৰতিবাদকাৰীসকলে আটলাণ্টিক চিটিৰ ব’ৰ্ডৱাকৰ মিছ আমেৰিকা প্ৰতিযোগিতা চলি থকা প্ৰেক্ষাগৃহৰ বাহিৰত “নাৰীৰ মুক্তি” (Women's Liberation) বুলি লিখা এখন বৃহৎ আকাৰৰ বেনাৰো দাঙি ধৰি নাৰী মুক্তি আন্দোলনৰ প্ৰতি বিশ্বজুৰি সংবাদ মাধ্যমৰ দৃষ্টি আকৰ্ষণ কৰে।

সাংবাদিক লিণ্ডেছে ভেন গেল্ডাৰে আৱৰ্জনা পাত্ৰত (trace can) ব্ৰা পেলোৱা নাৰীবাদী প্ৰতিবাদকাৰী আৰু ড্ৰাফ্ট কাৰ্ড জ্বলোৱা ভিয়েটনাম যুদ্ধৰ প্ৰতিবাদকাৰীৰ মাজত সাদৃশ্য বিচাৰি উলিয়ায়।

মূল

নিউয়ৰ্ক ৰেডিকেল ৱুমে’ন নৱ বাওপন্থী, যুদ্ধ বিৰোধী আৰু নাগৰিক অধিকাৰ আন্দোলনত সক্ৰিয় এটা মহিলা গোট আছিল। এই গোটটো সংগঠিত কৰিছিল ৰবীন মৰ্গান, কেৰল হেনিছ আৰু শ্বলামিথ ফায়াৰষ্টোন আৰু পেম এনেলে। তেওঁলোকে তেওঁলোকৰ আন্দোলনটোৰ প্ৰতি দৃষ্টি আকৰ্ষণ কৰিবলৈ উপযুক্ত পথৰ সন্ধানত আছিল।

মৰ্গান, কেথী চাৰাচাইল্ড, ৰোজালিন বাক্সাণ্ডেল, এলিক্স কেটছ শ্বুলমেন, পেট্ৰিচিয়া মেইনাৰ্ডি, আইৰিন পেছলিকিছ, এলেন উইলিছকে ধৰি গোটৰ মহিলাসকলে সৌন্দৰ্যৰ মাপকাঠিয়ে কেনেকৈ নাৰীক উৎপীড়ন কৰে, সেই সম্পৰ্কীয় চিনেমা এখন চোৱাৰ পিছত মিছ আমেৰিকা প্ৰতিযোগিতাক লক্ষ্য কৰি লোৱাৰ কথাটো মনলৈ আহে। চিনেমাখনত আছিল ছুইমিং চুট পিন্ধি পেৰেড কৰা মিছ আমেৰিকাৰ ক্লিপ। “ই মোক ভাবিবলৈ বাধ্য কৰালে যে প্ৰতিযোগিতাখনৰ প্ৰতিবাদ কৰাৰ জৰিয়তে হয়তো আমাৰ আন্দোলন সম্পৰ্কে জনচেতনা জাগ্ৰত কৰিব পৰা যায়।”- হেনিছে কৈছিল। “কাৰণ এই সময়লৈকে আমি কোনো বিশেষ কৰ্মসূচী লোৱা নাছিলো আৰু আমাৰ আন্দোলনৰ পৰিসৰটোও সৰু আছিল। ই একপ্ৰকাৰৰ সাহসী কাম আছিল। মিছ আমেৰিকা আছিল ‘আমেৰিকান পাই’ আইকন। ইয়াক সমালোচনা কৰিবলৈ কোনে সাহস কৰিব?” নিউয়ৰ্ক ৰেডিকেল ৱুমে’নে নাগৰিক অধিকাৰ আন্দোলনত সফলতাৰে ব্যৱহৃত হোৱা কৌশলসমূহ অন্তৰ্ভুক্ত কৰি নাৰী মুক্তিৰ নতুন ধাৰণাটোৰ সৈতে খাপ খুৱাই লোৱাৰ সিদ্ধান্ত লয়।

ঘটনাক্ৰম

নিউয়ৰ্ক ৰেডিকেল ৱুমে’ন গোটৰ প্ৰায় ২০০ সদস্যই গাড়ী আৰু ভাৰা বাছৰে আটলাণ্টিক চহৰলৈ আহে। ১৯৬৮ চনৰ ৭ ছেপ্টেম্বৰত নিউয়ৰ্ক মহানগৰ, ফ্ল'ৰিডা, বষ্টন, ডেট্ৰাইট আৰু নিউ জাৰ্চিৰ পৰা প্ৰায় ৪০০ আটলাণ্টিক চিটি ব'ৰ্ডৱাকৰ মিছ আমেৰিকা প্ৰতিযোগিতাস্থলীত একত্ৰিত হয়। তেওঁলোকে সমদল কৰে আৰু ‘নো ম'ৰ মিছ আমেৰিকা’ আদি পুস্তিকা বিতৰণ কৰে আৰু এজনী ভেড়াক মুকুট পিন্ধাই সৌন্দৰ্য্য প্ৰতিযোগিতাক কাউণ্টি মেলাৰ পশুধন প্ৰতিযোগিতাৰ সৈতে তুলনা কৰে।

তেওঁলোকে কেইবাবিধো নাৰীৰ ব্যৱহাৰ্য সামগ্ৰী কৰি ফ্ৰিডম ট্ৰেচ কেনত পেলাই দিয়ে; যাৰ ভিতৰত আছিল ব্ৰা, হেয়াৰস্প্ৰে, মেকআপ, কমৰবন্ধনী (girdles), কৰ্চেট (corsets), আইলেচ, মপছ্ (mops), বাচন-বৰ্তন, প্লেবয় আলোচনীৰ কপি,

তথ্যউৎস

বাহ্যিক সংযোগ

1960s Bra Burning Video footage of protest
শ্ৰেণী:নাৰীবাদী তত্ত্ব
শ্ৰেণী:নাৰীবাদী প্ৰতিবাদ
স্নেটা ফাৰ্মান গলিয়াথ বিমান দুৰ্ঘটনা

১৯২১ চনৰ ২৬ আগষ্টত চিণ্ডিকেট নেচনেল ডি এটুড ডেচট্ৰান্সপ'ৰ্টছ এৰিয়ানছৰ ফাৰ্মান এফ.৬০ গলিয়াথ বিমান এখনে বেলজিয়ামৰ উপকূলৰ উত্তৰ সাগৰত পতিত হৈছিল। এই বিমানখন যুক্তৰাজ্যৰ ক্ৰয়ডন বিমানবন্দৰৰ পৰা বেলজিয়ামৰ ব্ৰাছেলছ-এভাৰ বিমানবন্দৰৰ মাজত মেইল ফ্লাইট হিচাপে কাৰ্যক্ষম হৈ আছিল। পিছত বিমানখন উদ্ধাৰ কৰি মেৰামতি কৰি পুনৰ সেৱাত যোগদান কৰা হয়।

বিমান আৰু পৰিচাৰক

দুৰ্ঘটনাগ্ৰস্ত বিমানখন আছিল ফাৰ্মান এফ.৬০ গলিয়াথ অ'-ব্লেন, msn 7248/17। এই দলটোত আছিল ফ্ৰান্সৰ বায়ুসেনাৰ এজন বিমানচালক পাইলট পল ডেলচেন আৰু মেকানিক ৰেমণ্ড ৰাইকাৰছ।

দুৰ্ঘটনা

চিণ্ডিকেট নেশ্যনেল ডি এটুড ডেছ ট্ৰেন্সপ’ৰ্টছ এৰিয়েন্স (SNETA)ৰ দ্বাৰা পৰিচালিত এই বিমানখনে যুক্তৰাজ্যৰ ক্ৰয়ডন বিমানবন্দৰৰ পৰা বেলজিয়ামৰ ব্ৰাছেলছ-এভাৰ বিমানবন্দৰলৈ মেইল বিমান চলাই আছিল। ক্ৰয়ডনৰ পৰা ১২:২৫ বজাত ৰাওনা হৈছিল। এজন সাক্ষী জেণ্ডাৰমে ১৩:৩২ বজাত “বিস্ফোৰণ” শুনিছিল আৰু ফ্ৰান্সৰ কেলেছৰ পৰা ৩ নটিকেল মাইল (৫.৬ কিলোমিটাৰ) দূৰত্বত ইংলিছ ছেনেলত বিমানখন নামি অহাৰ আগতে বিমানখনৰ গাঁথনি ভাঙি যোৱা দেখিছিল বুলি জনাইছে। টেলিগ্ৰাফৰ জৰিয়তে জেণ্ডাৰমে কেলেছক এই দুৰ্ঘটনাৰ খবৰ দিয়ে। এই প্ৰতিবেদন ব’ল’ন আৰু গ্ৰেভলাইনছৰ জেণ্ডাৰমেৰীলৈ প্ৰেৰণ কৰা হয়। বিমানখন বিচাৰিবলৈ বিভিন্ন মাছ ধৰা নাও, ইয়ট আৰু চাবমেৰিন প্ৰেৰণ কৰা হৈছিল। উপকূলৰ পৰা ৩ নটিকেল মাইল (৫.৬ কিলোমিটাৰ) দূৰত্বত অৱস্থিত এই ধ্বংসাৱশেষ। এই দুৰ্ঘটনাটোৰ সাক্ষী হৈছিল মটৰ বোটত থকা হাৰ্বাৰ্ট চুলিভানে। তেওঁ ৰেডিঅ’গ্ৰাম প্ৰেৰণ কৰি দুৰ্ঘটনাৰ খবৰ দিয়ে।
চুলিভানে এটা মেইলৰ বেগ উদ্ধাৰ কৰে, তাৰ পিছত ইয়াক ব্ৰাছেলছৰ কৰ্তৃপক্ষলৈ প্ৰেৰণ কৰা হয়। দক্ষিণ-পূব আৰু চাথাম ৰেলৱেৰ জাহাজ মেইড অৱ অৰলিন্সে ৰেডিঅ’গ্ৰামটো লাভ কৰি লণ্ডনৰ সাধাৰণ ডাকঘৰলৈ প্ৰেৰণ কৰে। পিছলৈ ভাপ জাহাজ ট্ৰেগেনাই বিমানখনৰ ধ্বংসাৱশেষ বেলজিয়ামৰ উপকূলৰ ওচৰত (৫১°০৩′উত্তৰ ২°০৩′পূব) দেখা বুলি জনাইছিল। পাইলট আৰু মেকানিক দুয়োজন আৰোহীয়েই নিৰুদ্দেশ হোৱাৰ খবৰ পোৱা গৈছে। এই দুৰ্ঘটনাটোৱেই আছিল অসামৰিক সেৱাত জড়িত ফাৰ্মান গলিয়াথৰ প্ৰথম দুৰ্ঘটনা।

তথ্যসূত্ৰ

শ্ৰেণী:বিমান দুৰ্ঘটনা
বৰ্ণ (দ্ব্যৰ্থতা দূৰীকৰণ পৃষ্ঠা)

এইটো এটা দ্ব্যৰ্থতা দূৰীকৰণ পৃষ্ঠা। বৰ্ণ শব্দটোৱে নিম্নলিখিত প্ৰবন্ধবোৰ সূচাব পাৰে:

বৰ্ণ (বৰ্ণমালা), লিখন পদ্ধতিত অৰ্থ প্ৰকাশক চিহ্ন
বৰ্ণ বা ৰং, মানুহৰ দৃষ্টিয়ে পাৰ্থক্য কৰিব পৰা কিছুমান আলোক ধৰ্ম
বৰ্ণ বা জাতি, ভাৰতীয় উপমহাদেশত একে খিতাপ, জীৱিকা বা আৰ্থিক স্থিতিৰ মানুহৰ এটা সামাজিক গোট
বৰ্ণভেদ প্ৰথা, ভাৰতীয় উপমহাদেশত প্ৰচলিত জাতিভেদ প্ৰথা
ত্ৰি- কেন্দ্ৰীয় লেন্স

ত্ৰি-কেন্দ্ৰীয় লেন্স হৈছে এনে লেন্স ,যাৰ তিনিটা অঞ্চল থাকে যি দূৰত্ব, মধ্যৱৰ্তী (বাহুৰ দৈৰ্ঘ্য) আৰু নিকট দৃষ্টিৰ বাবে সঠিক। জন আইজাক হকিন্সে ১৮২৭ চনত ত্ৰি-কেন্দ্ৰীয় লেন্স আবিষ্কাৰ কৰিছিল।

ত্ৰি- কেন্দ্ৰীয় লেন্স বেছিভাগ উন্নত প্ৰেছবায়'পিয়া থকা লোকসকলে ব্যৱহাৰ কৰে যিসকলক ২ ডায়প্টাৰ বা অধিক পঢ়া সংযোজনৰ পৰামৰ্শ দিয়া হৈছে। মধ্যৱৰ্তী সংযোজন সাধাৰণতে পঢ়া সংযোজনৰ আধা হয়। গতিকে,-৪ ডায়প্টাৰ দূৰত্বৰ পৰামৰ্শ আৰু + ৩ ৰ পঠন সংযোজন থকা কাৰোবাৰ বাবে, ত্ৰি- কেন্দ্ৰীয় পঠন অংশৰ মুঠ শক্তি -১ ডায়প্টাৰ হ'ব, আৰু মধ্যৱৰ্তী খণ্ডটো হ'ব -২.৫ ডায়প্টাৰ।

ত্ৰি- কেন্দ্ৰীয় লেন্সসমূহ বাইফ'কেলৰ দৰে একে ধৰণৰ শৈলীত তৈয়াৰ কৰা হয়, কিন্তু পঢ়া অংশৰ ওপৰত মধ্যৱৰ্তী দৃষ্টিশক্তিৰ বাবে এটা অতিৰিক্ত খণ্ডৰ সংযোজন কৰা হয়। এটা সাধাৰণ শৈলী হৈছে ৭×২৮ ফ্লেট-টপ বা ডি-আকৃতিৰ খণ্ড, ২৮ মিমি বহল, ৭ মিমি উচ্চ মধ্যৱৰ্তী খণ্ডৰ সৈতে। বৃহৎ মধ্যৱৰ্তী খণ্ডসমূহ বিশেষকৈ কম্পিউটাৰ ব্যৱহাৰ কৰি বহু সময় অতিবাহিত কৰা লোকসকলৰ বাবে উপযোগী।

বৰ্তমান সময়ত অধিক লোকে প্ৰগ্ৰেছিভ লেন্স পিন্ধিবলৈ বাছি লোৱাৰ বাবে ত্ৰি-কেন্দ্ৰীয় লেন্সবোৰ বিৰল বা বিলুপ্ত হৈ পৰিছে।

তথ্যসূত্ৰ
বেণুধৰ শৰ্মা

বেণুধৰ শৰ্মা সাহিত্য অকাডেমি বঁটা লাভ কৰা দ্বিতীয়গৰাকী অসমীয়া ব্যক্তি। ইয়াৰ উপৰিও তেখেত এজন সাহিত্যিক, প্ৰত্নতত্ত্ববিদ, সাংবাদিক, সমাজ সংস্কাৰক, বুৰঞ্জীবিদ, গৱেষক আৰু ভাৰতৰ স্বাধীনতা সংগ্ৰামৰ এগৰাকী আগশাৰীৰ মুক্তিযোদ্ধা আছিল। ১৯৫৬ চনৰ অসম সাহিত্য সভাৰ সভাপতি পদত অধিষ্ঠিত হৈছিল। তেওঁৰ সাহিত্যত বুৰঞ্জীৰ সমল ভৰি থকাৰ বাবে তেওঁক 'ইতিহাস ৰত্ন', 'বুৰঞ্জীৰ যাদুকৰ' আদি নামেৰেও বহুতে বিভূষিত কৰিছিল। ৰত্নকান্ত বৰকাকতীদেৱে বেণুধৰ শৰ্মাক 'বুৰঞ্জী সূৰ্য' আখ্যা দি সন্মান জনাইছিল। তৰুণ অসমৰ সম্পাদক আৰু প্ৰথম অসমীয়া দৈনিক বাতৰি কাকত দৈনিক বাতৰিৰ সহকাৰী সম্পাদকৰ দায়িত্ব বহন কৰিছিল।

প্ৰাৰম্ভিক জীৱন

জন্ম

বেণুধৰ শৰ্মাই ১৮৯৪ চনৰ ১৫ নৱেম্বৰত অসমৰ শিৱসাগৰ জিলাৰ চাৰিঙত জন্মগ্ৰহণ কৰিছিল। তেখেতৰ পিতৃ স্বৰ্গীয় ডিম্বেশ্বৰ শৰ্মা আৰু মাতৃ স্বৰ্গীয় তুলসী দেৱী।

শিক্ষা আৰু কৰ্মজীৱন

বেণুধৰ শৰ্মাই শিৱসাগৰৰ চাৰিঙতে প্ৰাথমিক শিক্ষা গ্ৰহণ কৰে, তাৰ পাছত ১৯১৫ চনত শিৱসাগৰ চৰকাৰী উচ্চ মাধ্যমিক বিদ্যালয়ৰ পৰা প্ৰবেশিকা পৰীক্ষাত সুখ্যাতিৰে উৰ্ত্তীন হয়। উচ্চ শিক্ষা গ্ৰহণৰ বাবে কলিকতালৈ গৈছিল যদিও অসহযোগ আন্দোলনত অংশ গ্ৰহণ কৰাৰ বাবে তেওঁৰ উচ্চ শিক্ষা আধৰুৱা হৈ ৰয়। বেণুধৰ শৰ্মাই কিছুদিনৰ বাবে শিৱসাগৰৰ ফুলেশ্বৰী উচ্চ মাধ্যমিক বিদ্যালয় আৰু যোৰহাটৰ বেজবৰুৱা উচ্চ মাধ্যমিক বিদ্যালয়ত শিক্ষকতা কৰি কৰ্ম জীৱনৰ পাতনি মেলিছিল। তেওঁ হাতী মহলাত কাম কৰাৰ পৰা দোকান দিয়ালৈকে বিভিন্ন কাম কৰি তেওঁ জীৱন যুঁজত আগবাঢ়িছিল। ইয়াৰ মাজতে ঘৰফলীয়া কংগ্ৰেছ নামেৰে এটা ৰাজনৈতিক দল খুলি ৰাজনীতিৰো কিছুদিন সোৱাদ লৈছিল। তেওঁ প্ৰথম অসমীয়া দৈনিক বাতৰি কাকত দৈনিক বাতৰিৰ সহকাৰী সম্পাদক আৰু ডিব্ৰুগড়ৰ পৰা প্ৰকাশ হোৱা তৰুণ অসমৰো তেওঁ সম্পাদক আছিল।
লাতুমণি (১৯৫৯)
দুনৰি (১৯৫৯)
অৰ্ঘ্যাৱলী (১৯৬৭)
অসম বুৰঞ্জীৰ উপকৰণ,
মোগল খেদাৰ আখৰা,
তুৰ্বক সেনাৰ প্ৰেতাত্মা,
গদাধৰ সিংহৰ ব্ৰহ্মোত্তৰ দান,
লাচিত বৰফুকৰনৰ প্ৰশস্তি প্ৰস্তৰ,
দেশদ্ৰোহী কোন বদন নে পূৰ্ণানন্দ?
বুৰঞ্জীৰ মৰণোত্তৰ পৰীক্ষা জয়মতী কুঁৱৰী
আহোমৰ দিনৰ বিদ্যা,
বয়সে মানুহক বুঢ়া নকৰে,
বাগিচা চাহাবৰ প্ৰকৃতি,

দক্ষিণপাট সত্ৰ (১৯৬৮)
ফুল চন্দন (১৯৬৮)
মৰমৰ কাৰেং (১৯৬৮)
চটাই-চ’ৰাৰ কথা (১৯৬৯)
হেমচন্দ্ৰ গোস্বামীৰ ৰচনাৱলী (১৯৭১)
হেমচন্দ্ৰ গোস্বামীৰ জীৱনী (১৯৭১)
মণিৰাম দেৱানৰ গীত (১৯৭৬)
বিহু সম্ভাষণ,
বিহু আৰু হুঁচৰি,
বহাগ বিহুৰ বৈশিষ্ট্য,
বিহুৰ পুৰণি জিলিঙণি,
সেই বুৰঞ্জী প্ৰসিদ্ধ ৰঙালী বিহুতে,
বুৰঞ্জীৰ মৌ কোঁহ,
অসমত ফিৰিঙি,

গ্ৰন্থ সংকলন (ইংৰাজী)
Rebellion of 1857,
via a vis Assam (১৯৫৭)
Wadis Account of Assam (১৯২৭ )

সাংবাদিকৰূপে বেণুধৰ শৰ্মা

১৯০৫ চনৰ পৰাই তেওঁ 'অসম বন্তি', 'অসম বিলাসিনী, অসমীয়া, 'অমৃতবজাৰ পত্ৰিকা, 'ষ্টেটছমেন' আৰু 'পায়নীয়াৰ' আদি কাককত লিখিবলৈ আৰম্ভ কৰিছিল।
১৯৩৫ চনৰ পৰা ডেৰ বছৰ তেওঁ 'দৈনিক বাতৰি'ৰ সহকাৰী সম্পাদক পদত কাৰ্যনিৰ্বাহ কৰিছিল।
১৯৩৭ চনৰ পৰা দুবছৰ ধৰি 'তৰুণ অসম' কাকত তেওঁ সম্পাদনা কৰিছিল।

মুক্তিযোদ্ধাৰূপে বেণুধৰ শৰ্মা

অন্যান্য কৰ্মৰাজী

বঁটা

বেণুধৰ শৰ্মাক ১৯৬০ চনত কংগ্ৰেছৰ কাঁচিয়লি ৰ'দত গ্ৰন্থখনৰ বাবে সাহিত্য অকাডেমি বঁটাৰে সন্মানিত কৰা হৈছিল। বেণুধৰ শৰ্মাক মৰণোত্তৰ ভাবে পদ্মভূষণ বঁটা প্ৰদান কৰা হৈছিল।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
শ্ৰেণী:অসমীয়া জীৱনীকাৰ
শ্ৰেণী:অসমৰ সাংবাদিক
শ্ৰেণী:অসম সাহিত্য সভাৰ সভাপতি
শ্ৰেণী:পদ্মভূষণ বঁটা বিজয়ী
শ্ৰেণী:অসমৰ স্বাধীনতা সংগ্ৰামী
জ্ঞানু ৰাণা

জ্ঞানু ৰাণা (ইংৰাজী: Gyanu Rana, নেপালী: ज्ञानु राणा; জন্ম: ৩ অক্টোবৰ, ১৯৪৯) এগৰাকী নেপালী লোক-গায়িকা৷ জ্ঞানু ৰাণাৰ জন্ম হৈছিল নেপালৰ বাতুলেচৌৰ, পখৰাত৷ তেওঁ "শিৰি মা শিৰি নি কাঞ্চা" আৰু "মাঞ্চে কো মায়া য়াহা" আদি জনপ্ৰিয় নেপালী গীত লিখিছিল আৰু নাৰায়ণ গোপালৰ সৈতে গাইছিল।

প্ৰাৰম্ভিক জীৱন আৰু শিক্ষা

জ্ঞানু ৰাণা বিখ্যাত কবি আৰু প্ৰখ্যাত লোক-গায়ক ধৰ্মৰাজ থাপাৰ কন্যা। তেওঁৰ পিতৃয়ে ৰেডিঅ’ নেপালত কাম কৰিছিল আৰু পিছলৈ নেপাল সংস্কৃতিৰ প্ৰসাৰ আৰু বিকাশৰ বাবে গঠন হোৱা নেপাল চৰকাৰী প্ৰতিষ্ঠান নেপাল একাডেমীৰ সদস্য হিচাপে নিযুক্তি লাভ কৰিছিল। তেওঁৰ মাতৃ সাবিত্ৰী থাপা নেপালী লোকগীত আৰু সংস্কৃতিৰ প্ৰচাৰৰ মঞ্চ ধৰ্মৰাজ সাবিত্ৰী থাপা লোক সাহিত্য গুঠিৰ প্ৰতিষ্ঠাপক।

ৰাণাই নেপালৰ পোখৰাৰ বাতুলেচৌৰ মহকুমাত ডাঙৰ-দীঘল হৈছিল আৰু তাতেই প্ৰাথমিক পৰ্যায়লৈকে অধ্যয়ন কৰিছিল। পিছত উচ্চ শিক্ষাৰ বাবে কাঠমাণ্ডুলৈ যায়। ১৯৬৫ চনত শিক্ষা সমাপ্ত কৰে আৰু দিল্লীবজাৰৰ পদ্ম কন্যাত নামভৰ্তি কৰে। ১৯৬৭–৬৮ চনত বাংলাদেশৰ মৈমেনসিংহৰ ভাৰতেশ্বৰী হোমছত গৃহ বিজ্ঞান অধ্যয়ন কৰি ১৯৭০ চনত নেপালৰ ত্ৰিভুৱন বিশ্ববিদ্যালয়ৰ পৰা মধ্যম পৰ্যায়ৰ পৰীক্ষাত উত্তীৰ্ণ হয়। ১৯৭৭ চনত ভাৰতৰ বৰোদাৰ এম এছ ইউনিভাৰ্চিটিৰ অধীনত বৰোদাৰ মিউজিক কলেজত প্ৰশিক্ষণ লয়। ১৯৮২ চনত ভাৰতৰ এলাহাবাদৰ প্ৰয়াগ স্ংগীত সমিতিৰ পৰা প্ৰথম বিভাগত ছিনিয়ৰ লেভেল ডিপ্লমা লাভ কৰে।

কৰ্মজীৱন

সৰুৰে পৰাই জ্ঞানু ৰাণা সংগীতৰ লগত সক্ৰিয়ভাৱে জড়িত হৈ পৰিছিল। তেওঁৰ পিতৃ বিখ্যাত লোক-গায়ক ধৰ্মৰাজ থাপাই সেই সময়ৰ একমাত্ৰ চৰকাৰী ৰেডিঅ’ ষ্টেচন ৰেডিঅ’ নেপালৰ বিভিন্ন অনুষ্ঠানত অংশগ্ৰহণ কৰিছিল। দেউতাকৰ দৰেই তেওঁৰ লোকগীতৰ বিশেষত্বও আছে যদিও আধুনিক গীত আৰু পপ গীত গোৱাতো তেওঁ বিশেষজ্ঞ। এতিয়ালৈকে তেওঁ নেপালী, হিন্দী আৰু উৰ্দু ভাষাৰ লগতে নেপালৰ স্থানীয় ভোজপুৰী, মৈথিলী আৰু নেৱাৰী ভাষাত ২০০০ৰো অধিক গীত বাণীবদ্ধ কৰিছে। এনে গীতৰ ভিতৰত আধুনিক, ধ্ৰুপদী, লোকগীত, ভজন আৰু বিভিন্ন ধৰণৰ গজল আদি অন্যতম।

ইয়াৰ উপৰিও তেওঁ বহুতো ৰাষ্ট্ৰীয় উচ্চ পৰ্যায়ৰ সন্মান আৰু বঁটা লাভ কৰিছে৷

নেপাল চৰকাৰৰ প্ৰবাল গোৰ্খা ডাক্সিন বহু চতুৰ্থ
ইন্দ্ৰ ৰাজ্য লক্ষ্মীপুৰস্কাৰ
ৰাষ্ট্ৰীয় প্ৰতিভা পুৰস্কাৰ
চিন্না লতা পুৰস্কাৰ
নাতি কাজী পুৰস্কাৰ
ধৰ্ম ৰাজ স্বিত্ৰী থাপা লোক সাহিত্য পুৰাস্কৰ
ডিৰঘা সেৱা পদক (ৰয়েল নেপাল একাডেমী)
ৰাজ্যঅভিশেষ পদক আদি৷

তথ্য সংগ্ৰহ

শ্ৰেণী:নেপালৰ কণ্ঠশিল্পী
ক্ষাৰ

ক্ষাৰ হৈছে একপ্ৰকাৰৰ ৰাসায়নিক পদাৰ্থ। ইয়াৰ দ্ৰৱৰ সোৱাদ তিতা আৰু ই ৰঙা লিটমাছ কাগজ নীলা কৰে। ই অম্লৰ সৈতে বিক্ৰিয়া কৰি লৱণ সৃষ্টি কৰে। অম্ল আৰু ক্ষাৰৰ বিক্ৰিয়াক প্ৰশমন বিক্ৰিয়া বোলে, ইয়াৰ ফলত সাধাৰণতে পানী আৰু লৱণৰ সৃষ্টি হয়। ক্ষাৰৰ pH ৭ তকৈ বেচি হয়। ইহঁতে কিছুমান বিক্ৰিয়াত অনুঘটক হিচাপে কাম কৰে, অন্য ইলেক্ট্ৰন দাতাৰ পৰা ইলেক্ট্ৰন গ্ৰহণ কৰে আৰু আংশিক বা সম্পূৰ্ণৰূপে স্থানান্তৰণশীল OH- থকা যৌগৰ সৈতে বিক্ৰিয়া কৰে। ক্ষাৰৰ গুণ থকা ৰসায়ন বা পদাৰ্থক ক্ষাৰকীয় বোলে।

ক্ষাৰৰ আৰ্হেনিয়াছৰ সংজ্ঞা অনুহৰি যিবোৰ পদাৰ্থ পানীত দ্ৰৱিভূত হ'লে হাইড্ৰ'জেন অক্সাইড (OH-) সৃষ্টি কৰে, সেইবোৰক ক্ষাৰ বোলে। ব্ৰ'ণষ্টেড-ল'ৱৰী সংজ্ঞাটো অলপ ব্যত্তিক্ৰম: প্ৰ'টন বা হাইড্ৰ'জেন আয়ন (H+) গ্ৰহণ কৰা পদাৰ্থবোৰেই ক্ষাৰ। এই সংজ্ঞা মতে, সহজতে প্ৰ'টন গ্ৰহণ পৰা যিকোনো যৌগকে অম্ল বুলিব পৰা যায়। লেৱিছৰ সংজ্ঞামতে এযোৰ ইলেকট্ৰন দান কৰি সহযোজী বান্ধনি সৃষ্টি কৰা পদাৰ্থবোৰেই ক্ষাৰ। উদাহৰণ স্বৰূপে, সকলো ধাতৱ এনায়ন।

ক্ষাৰৰ কিছুমান সাধাৰণ উদাহৰণ হৈছে, ছডিয়াম হাইড্ৰ'ক্সাইড, কেলচিয়াম হাইড্ৰ'ক্সাইড, আদি।

শ্ৰেণী:ৰাসায়নিক যৌগ
ওছাছু এডোবৰ

ওছাছু এডোবৰ (পূৰ্বতে অছাছু পল-আজিনো নামেৰে জনাজাত) এগৰাকী নাইজেৰিয়ান লিংগ সমৰ্থক আৰু থিংক হেল্প ৰিষ্ট'ৰৰ (THR) মিডিয়া আৰু নিৰাপদ বাতাৱৰণ পদক্ষেপৰ প্ৰতিষ্ঠাপক।তেওঁ এগৰাকী অনুজ্ঞাপত্ৰপ্ৰাপ্ত মানসিক স্বাস্থ্যৰ প্ৰাথমিক চিকিৎসক, সমনীয়া শিক্ষাবিদ প্ৰশিক্ষক আৰু পৰামৰ্শদাতা। ২০১৮ চনৰ মেণ্ডেলা ৱাশ্বিংটন ফেলোৰ তেওঁ প্ৰাক্তন ছাত্ৰী আৰু ইয়ং আফ্ৰিকান লিডাৰ্ছ ইনিচিয়েটিভৰ সদস্য।

শিক্ষা

২০০৮ চনত ওছাছুৱে লাগোছ ষ্টেট ইউনিভাৰ্চিটিত ৰসায়ন বিজ্ঞানত স্নাতক ডিগ্ৰী আৰু ২০১৬ চনত লাগোছ বিজনেছ স্কুল, পেন-আটলাণ্টিক ইউনিভাৰ্চিটিৰ পৰা সামাজিক খণ্ড ব্যৱস্থাপনাত প্ৰমাণপত্ৰ লাভ কৰে। ইয়াৰ পিছত তেওঁ লাগোছ বিশ্ববিদ্যালয়লৈ যায় আৰু মেনেজাৰৰ মনোবিজ্ঞানত স্নাতকোত্তৰ ডিগ্ৰী লাভ কৰে। এগৰাকী মেণ্ডেলা ৱাশ্বিংটন ফেল'শ্বিপ পণ্ডিত হিচাপে ২০১৮ চনত তেওঁ ৰাটগাৰ্ছ বিশ্ববিদ্যালয়–নিউ ব্ৰান্সউইক, নিউ ব্ৰান্সৱিক, নিউ জাৰ্চিৰ পৰা নাগৰিক নেতৃত্বৰ প্ৰমাণপত্ৰ লাভ কৰে। কাৰ্যসূচী পৰিচালক হিচাপে তেওঁ যৌন নিৰ্যাতনৰ সজাগতা আৰু ধৰ্ষণৰ বলি হোৱা লোকসকলক পৰামৰ্শ দিয়াৰ অভিযান S.H.A.RP4U প্ৰকল্প উদ্বোধন কৰে। অছাছুৱে ২০১৬ চনৰ সংস্কৰণৰ পিবিঅ'এফ ছোৱালী সবলীকৰণ কাৰ্যসূচীৰ নেতৃত্ব দিছিল, যিটো আন্তৰ্জাতিক কন্যা শিশু দিৱসৰ স্মৃতিত অনুষ্ঠিত হৈছিল।

বৰ্তমান তেওঁ টি এইচ আৰ মিডিয়াৰ কাৰ্যসূচীৰ প্ৰতিষ্ঠাপক আৰু পৰিচালক, যিটো সামাজিক উদ্যোগে নতুন প্ৰযুক্তি আৰু মাধ্যম ব্যৱহাৰ কৰি মহিলা আৰু কিশোৰীক ঘৰুৱা হিংসা, সৰবৰাহ আৰু অন্যান্য ধৰণৰ শোষণকে ধৰি যৌন আৰু লিংগভিত্তিক হিংসাৰ পৰা হাত সাৰিবলৈ সহায় কৰে। ওছাছুৱে ২০১৮ চনত HERFessions মোবাইল এপ্লিকেচন মুকলি কৰে। এই এপ্লিকেচনটো হৈছে যৌন আৰু লিংগভিত্তিক হিংসাৰ বলি হোৱা আৰু ৰক্ষা পোৱা লোকসকলক সহায় কৰিবলৈ ডিজাইন কৰা এটা বেনামী মঞ্চ। তেওঁ নিৰাপদ পদক্ষেপৰ জৰিয়তে যৌন আৰু লিংগভিত্তিক হিংসাৰ বলি হোৱা লোকসকলক সহায় কৰাৰ লক্ষ্যৰে ত্ৰিমাসিক অনুষ্ঠান আয়োজন কৰে।

এগৰাকী কৰ্মী আৰু লিংগ সমৰ্থক হিচাপে তেওঁ ধৰ্ষণৰ অভিযোগৰ তদন্ত আৰু ধৰ্ষণৰ বলি হোৱা লোকসকলৰ ন্যায়ৰ দাবীত লিংগ সমৰ্থকৰ মিত্ৰজোঁটত যোগদান কৰে।

তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
অলক্ষ্মী

অলক্ষ্মী হ'ল লক্ষ্মীৰ ছাঁ আৰু দুৰ্ভাগ্যৰ দেৱী। কল্কি পুৰাণ আৰু মহাভাৰতত উল্লেখ কৰা মতে অলক্ষ্মী হৈছে কালি অসুৰৰ দ্বিতীয় পত্নী৷

উপাখ্যান

লক্ষ্মী দেৱীৰ জন্মৰ লগত জড়িত বহুতো কিংবদন্তি আছে। এটা কিংবদন্তি অনুসৰি প্ৰজাপতিৰ মুখৰ জিলিকনিৰ পৰা লক্ষ্মীৰ জন্ম হৈছিল আৰু প্ৰজাপতিৰ পিঠিৰ পৰা অলক্ষ্মীৰ জন্ম হৈছিল। আন এক কিংবদন্তি অনুসৰি সাগৰৰ মন্থনৰ সময়ত লক্ষ্মীৰ জন্ম হৈছিল। এই সময়ত অলক্ষ্মীৰ জন্ম হৈছিল সৰ্প বাসুকীৰ মুখৰ পৰা নিৰ্গত হোৱা কলাকুটৰ বিষৰ পৰা। এই কাহিনীৰ সংস্কৰণ অনুসৰি দুয়োৰে জন্ম হৈছিল সাগৰৰ মন্থনৰ সময়ত। প্ৰথমে লক্ষ্মীৰ জন্ম হৈছিল। আন এটা কাহিনী অনুসৰি, "কথিত হয় যে অলক্ষ্মীয়ে ঘৰত প্ৰৱেশ কৰিলে সেই ঘৰলৈ ঈৰ্ষা আৰু দুৰ্ভাগ্য আনে।" "তাই ভাতৃঘাতী সংঘাত আনে আৰু পৰিয়ালটো ধ্বংস কৰে।"

আন এক উপাখ্যান অনুসৰি বিষ্ণুৰ দৰে স্বামীৰ সৈতে তাইৰ সৰু ভনীয়েকক বৈকুণ্ঠত থকা দেখি লক্ষ্মীৰ হৃদয় বিদাৰক হৈ পৰিছিল৷ কাৰণ তাইৰ কোনো স্বামী বা থাকিবলৈ ঠাই নাছিল। তাৰ পিছত লক্ষ্মীয়ে তেওঁক বৰদান কৰিলে, "কালি লক্ষ্মীৰ স্বামী হ'ব আৰু অশুচি, কুৎসিত, এলেহুৱা, অত্যাচাৰী, ঈৰ্ষা, ক্ৰোধিত, ভণ্ড, লোভী আৰু কামুক মানুহৰ মাজত থাকিব।"

অলক্ষ্মীৰ বিদায়

হিন্দু উৎসৱ দীপাৱলীত সন্ধিয়া বংগৰ বিভিন্ন প্ৰান্তৰ হিন্দু মহিলাসকলে পৰিবেশন কৰা এক বিশেষ অনুষ্ঠান হ'ল অলক্ষ্মীৰ বিদায়। অলক্ষ্মী দুৰ্ভাগ্য আৰু অশুভৰ প্ৰতীক। গতিকে এই অনুষ্ঠানৰ উদ্দেশ্য হৈছে অলক্ষ্মীক বিদায় দি লক্ষ্মীক আদৰণি জনোৱা। অলক্ষ্মীৰ মূৰ্তি গৰুৰ গোবৰৰ পৰা আৰু লক্ষ্মী, কুবেৰ আৰু নাৰায়ণৰ মূৰ্তি মাটিৰ পৰা তৈয়াৰ কৰা হয়। প্ৰথমে চোতালৰ এটা চুকত অলক্ষ্মী দেৱীৰ মূৰ্তি স্থাপন কৰি পূজা কৰা হয়। পূজাৰ অন্তত কেইজনীমান ছোৱালীয়ে মূৰ্তিটোক মুঠিৰে কোবাই মূৰত কঢ়িয়াই লৈ ফুৰে। সিহঁতে ‘লক্ষ্মী আয়, অলক্ষ্মী যা’ৰ সামূহিক ধ্বনিৰে মূৰ্তিটো পেলাই দিয়ে। উভতি অহাৰ সময়ত বাটত পোহৰ জ্বলাই ঢোল, বাঁহী, ঘণ্টা বজায়। তাৰ পিছত গৃহিণীসকলে ঘৰলৈ উভতি আহি লক্ষ্মী দেৱীক পূজা কৰে।

তথ্যসূত্ৰ

শ্ৰেণী:হিন্দু দেৱী
আৰ কে লক্ষ্মণ

ৰাচিপুৰম কৃষ্ণস্বামী লক্ষ্মণ (২৪ অক্টোবৰ ১৯২১ - ২৬ জানুৱাৰী ২০১৫) এজন ভাৰতীয় কাৰ্টুনিষ্ট, চিত্ৰকৰ আৰু ব্যংগ লেখক। দ্য টাইম্‌ছ অৱ ইণ্ডিয়া কাকতত ১৯৫১ চনৰপৰা প্ৰকাশিত তেওঁৰ "ইউ ছেইড ইট" (You Said It) শীৰ্ষক কাৰ্টুন শিতানৰ "দ্য কমন মেন" চৰিত্ৰৰ বাবে তেওঁ বিখ্যাত।

লক্ষ্মণে স্থানীয় বাতৰি কাকত আৰু আলোচনীত অংশকালীন কাৰ্টুনিষ্ট হিচাপে নিজৰ কেৰিয়াৰ আৰম্ভ কৰিছিল। মহাবিদ্যালয়ত পঢ়ি থকা সময়ত তেওঁ দ্য হিন্দু কাকতত ককায়েক আৰ কে নাৰায়ণৰ গল্পসমূহ ছবিৰে বৰ্ণনা কৰিছিল। মুম্বাইত দ্য ফ্ৰী প্ৰেছ জাৰ্ণেলত ৰাজনৈতিক কাৰ্টুনিষ্ট হিচাপে তেওঁ প্ৰথম পূৰ্ণকালীন চাকৰিত সোমায়। পাছলৈ তেওঁ "দ্য টাইম্‌ছ অৱ ইণ্ডিয়া"ত যোগদান কৰে আৰু "দ্য কমন মেন"ৰ বাবে প্ৰখ্যাত হয়।

প্ৰাৰম্ভিক জীৱন

১৯২১ চনত মহীশূৰত লক্ষ্মণৰ জন্ম হৈছিল। তেওঁৰ দেউতাক এজন প্ৰধান শিক্ষক আছিল আৰু দেউতাকৰ ৬জন ল'ৰাৰ ভিতৰত লক্ষ্মণ আটাইতকৈ সৰু আছিল। তেওঁৰ এগৰাকী ভগ্নীও আছিল। তেওঁৰ ককায়েক আৰ কে নাৰায়ণ এজন বিখ্যাত ঔপন্যাসিক। লক্ষ্মণ "Pied Piper of Delhi" নামেৰে জনাজাত আছিল।

সৰুৰেপৰাই তেওঁৰ ছবি অঁকাৰ প্ৰতি আগ্ৰহ আছিল। হাইস্কুলৰ পাছত তেওঁ এই আগ্ৰহক আগবঢ়াই নিবৰ বাবে জে জে স্কুল অৱ আৰ্ট, মুম্বাইত নামভৰ্তিৰ বাবে আবেদন কৰিছিল, কিন্তু তেওঁৰ চিত্ৰ উচ্চমানৰ নহয় বুলি তেওঁৰ আবেদন নাকচ কৰা হৈছিল। তেওঁ মহীশূৰ বিশ্ববিদ্যালয়ৰপৰা কলা শাখাত স্নাতক ডিগ্ৰী লাভ কৰে। এইখিনি সময়ত তেওঁ নিজৰ স্বতন্ত্ৰ (freelance) কলাসুলভ কামসমূহ আগবঢ়াই নিছিল আৰু "স্বৰাজ্য" আলোচনীলৈ আৰু নাৰদ মুনিৰ ওপৰত নিৰ্মিত এখন এনিমেচন চলচ্চিত্ৰলৈ নিজৰ কাৰ্টুন আগবঢ়াইছিল।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:কাৰ্টুনিষ্ট
শ্ৰেণী:পদ্মবিভূষণ বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:ৰমন মেগছেছে বঁটা বিজয়ী
ইলা লোধ

ইলা লোধ (;২০২১ চনত ৭৯ বছৰ বয়সত মৃত্যু হয় ) এগৰাকী ভাৰতীয় প্ৰসূতি আৰু স্ত্ৰীৰোগ বিশেষজ্ঞ আছিল। তেওঁ ২০২০ চনৰ নাৰী শক্তি পুৰস্কাৰ মৰণোত্তৰভাৱে ২০২২ চনৰ ৮ মাৰ্চত লাভ কৰে।

কেৰিয়াৰ

ইলা লোধৰ জন্ম হৈছিল ভাৰতৰ ত্ৰিপুৰা ৰাজ্যৰ খুৱাইত। প্ৰসূতি আৰু স্ত্ৰীৰোগ বিশেষজ্ঞ হিচাপে যোগ্যতা অৰ্জন কৰি ত্ৰিপুৰা স্বাস্থ্য সেৱাত তেওঁ কাম কৰিছিল, শেষলৈ তেওঁ প্ৰশাসনিক সঞ্চালক হৈছিলগৈ। ১৯৯০ চনৰ পৰা ২০০০ চনলৈকে এই পদত অধিষ্ঠিত হৈ ত্ৰিপুৰাৰ হেপাটাইটিছ ফাউণ্ডেচনৰ প্ৰতিষ্ঠাপকো আছিল। ২০২১ চনৰ ১৯ জুলাইত কলকাতাৰ এখন ব্যক্তিগত চিকিৎসালয়ত হৃদযন্ত্ৰৰ ক্ৰিয়া বন্ধ হৈ তেওঁ মৃত্যু বৰণ কৰে

বঁটা আৰু স্বীকৃতি

লোধে ২০২০ চনৰ নাৰী শক্তি পুৰস্কাৰ মৰণোত্তৰভাৱে ২০২২ চনৰ ৮ মাৰ্চত লাভ কৰে। প্ৰধানমন্ত্ৰী নৰেন্দ্ৰ মোডীৰ পৰা তেওঁৰ হৈ তেওঁৰ পুত্ৰই এই বঁটা গ্ৰহণ কৰে।

তথ্যসূত্ৰসমূহ

শ্ৰেণী:নাৰী শক্তি পুৰস্কাৰ বিজয়ী
শ্ৰেণী:ত্ৰিপুৰাৰ ব্যক্তি
মেঘনা ৰেড্ডী

মেঘনা ৰেড্ডী (; জন্ম: ২৪ অক্টোবৰ ১৯৭৫) অন্ধ্ৰপ্ৰদেশৰ এগৰাকী ভাৰতীয় মডেল আৰু প্ৰাক্তন টেলিভিছন উপস্থাপিকা। ১৯৯০-ৰ দশকৰ মাজভাগত তেওঁ চেনেল ভি-ৰ 'মাংতা হ্যায়' অনুষ্ঠানটোৰ সহ-উপস্থাপনা কৰাৰ বাবে পৰিচিত আছিল।

প্ৰাৰম্ভিক জীৱন

ৰেড্ডীৰ জন্ম অন্ধ্ৰপ্ৰদেশৰ ৰাজামুন্দ্ৰীত হৈছিল, কিন্তু তেওঁ বোম্বাইত (বৰ্তমান মুম্বাই) ডাঙৰ-দীঘল হৈছিল। তেওঁৰ পিতৃ চিন্তাপলি ৰেড্ডী এজন তেলেগু ব্যৱসায়ী আছিল আৰু মাতৃ এগৰাকী মাংগালোৰীয় কোংকণী মহিলা। তেওঁ বৰ্তমান নিউয়ৰ্কত বাস কৰে। তেওঁৰ মাতৃ নক্ষত্ৰ এগৰাকী অণুজীৱবিজ্ঞানী আছিল আৰু এটা বেচৰকাৰী সংস্থাৰ সৈতে কাম কৰিছিল। তেওঁৰ দুগৰাকী ভগ্নী আছে; জ্যেষ্ঠগৰাকী সুষমা ৰেড্ডী এজন প্ৰাক্তন ভাৰতীয় অভিনেত্ৰী, আৰু কনিষ্ঠগৰাকী সমীৰা ৰেড্ডী এগৰাকী বলিউডৰ অভিনেত্ৰী তথা মডেল। ২০০৮ চনৰ ১২ ডিচেম্বৰত ৰেড্ডী গ্ৰীচত গ্ৰীক ব্যৱসায়ী এৰিয়েল মিঅ'নিছৰ সৈতে বিবাহপাশত আবদ্ধ হয়। ৰেড্ডীয়ে তেওঁৰ স্বামীক এজন শিল্পী, কবি, ফটোগ্ৰাফাৰ আৰু চিত্ৰকৰ হিচাপে বৰ্ণনা কৰিছে।

কেৰিয়াৰ

ৰেড্ডী এগৰাকী প্ৰাক্তন ভিজে, যিয়ে নব্বৈৰ দশকৰ মাজভাগত চেনেল ভি-ত 'মাংতা হ্যায়' অনুষ্ঠানটোৰ সহ-উপস্থাপনা কৰিছিল। বহু বছৰ ধৰি ভিজে হিচাপে কাম কৰাৰ পাছত তেওঁ উন্নত সুযোগৰ সন্ধানত ইংলেণ্ডলৈ যায়। তেওঁ মেচিছ, টমি হিলফীগাৰ আৰু চিচলে আদিৰ দৰে মেইল কেটেলগৰ প্ৰচাৰত অংশ লৈছিল। ২০০২ চনৰ ছেপ্টেম্বৰ মাহত ডিজাইনাৰ ডায়েন ভন ফাৰষ্টেনবাৰ্গৰ হৈ ৰেম্পত খোজ দি তেওঁ নিউয়ৰ্কৰ ফেশ্বন জগতত আত্মপ্ৰকাশ কৰে। ২০০৩ চনৰ বলিউডৰ ইৰ’টিক থ্ৰিলাৰ ছবি বুমত তেওঁক অভিনয়ৰ বাবে নিৰ্বাচন কৰা হৈছিল যদিও মাজভাগতে তেওঁ কামটো এৰি দিয়ে আৰু তেওঁৰ ঠাইত কেটৰিনা কাঈফক স্থলাভিষিক্ত কৰা হয়। ১৯৯৯ চনৰ আগষ্ট মাহৰ নেশ্যনেল জিঅ’গ্ৰাফিক আলোচনীৰ বেটুপাতত গোলকীয় সংস্কৃতি বিভাগৰ এটা প্ৰবন্ধৰ সৈতে তেওঁক স্থান দিয়া হৈছিল।

তথ্যসূত্ৰ

শ্ৰেণী:ভাৰতীয় অভিনেত্ৰী